Nemilos și violent, comportamentul lui Kim se potrivește mănușă profilului unui lider care acționează constant în propriul interes, mai degrabă decât ghidat de emoții sau impulsuri: „Scopul pe termen lung al lui Kim este acela de a ajunge la un fel de înțelegere pe termen lung cu SUA și de a înlătura prezența americană din Peninsulă" , a mai lămurit Lee, adăugând că acesta vrea și să facă din nou din Coreea de Nord un actor important pe scena internațională.  Totuși, eforturile lui Kim Jong Un de a dezvolta un program nuclear pe termen lung intră în conflict direct cu prioritățile de securitate ale SUA și ale aliaților săi din regiune, aceștia din urmă fiind din ce în ce mai îngrijorați în ultimele luni din cauza numeroaselor teste nucleare desfășurate cu succes și comandate de la Phenian. „Este clar faptul că ceea ce face acum Coreea de Nord este să testeze răbdarea Statelor Unite și pe cea a comunității internaționale.